《王宪皋督学滇中归，阻风雪于公安，留觞二首 其二》
明代·袁宗道

最爱新年雪，能留竟日觞。文章化越隽，车马度潇湘。

览胜称鸡足，交游感雁行。更怜莱子意，把酒独思乡。

作者简介：（1560—1600）荆州府公安人，字伯修。万历十四年会试第一。授编修，官终右庶子。时王世贞、李攀龙主文坛，复古摹拟之风极盛，宗道与弟袁宏道、袁中道力排其说。推崇白居易、苏轼，因名其斋为白苏斋。为文崇尚本色，时称公安体。有《白苏斋类稿》。